ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ኣቡነ ኣብረሃ ፍራንስዋን ተባዕ ቃልሶምን 7 ጉንቦት 2019 ምንጪ ስእሊ, ኣቡነ ኣብርሃ ፍራንስዋ ኣብ ሕብረተ-ሰብ ኤርትራ መምህርን ካህንን ክቡራት'ዮም። ምናዳ ከም ነፍስሄር ኣቡነ ኣብርሃ ፍራንስዋ ዘኣመሰሉ፡ ዓቢ መምህርን ጓሳ ምእመናንን ተሓላቒ ውጹዕን ድኹማንን፡ በቲ ኣብ ሕብረተ-ሰብ ኤርትራ ዘበርከትዎ ዓቢዪ ሓድጊ ብተደጋጋሚ ተመስኪሩሎም'ዩ። ካብ'ቶም ብዙሓት መለዮታቶም ከኣ ትብዓቶም ጐሊሑ ይርአ። ኣቡነ ኣብርሃ በቲ ግልጺ መንፈሳዊ መልእኽቶምን ንመምርሕታት ደርጊ ብምቅዋምን ብዙሕ ይዝንተወሎም'ዩ። ደጋጊሞም ከኣ ንምትእትታው ሶቭየት ሕብረት ኣንጻር ገድሊ ኤርትራ ይምክቱ ከምዝነበሩ ይንገረሎም'ዩ። ኣብቲ ብኣባ ክብረኣብ ሰዓድ ዝተደርሰ፡ "ገድሊ ሕይወት ብፁዕ ኣቡነ ኣብርሃ ፍራንስዋ" ዝተባህለ መጽሓፍ ሰፊሩ ዚርከብ ዛንታ፣ ከም በዓል ኣቡነ ኣብራሃ ዝኣመሰሉ መራሕቲኸ ነይሮም ድዮም ዘብል'ዩ። ኣብ መቕድም እቲ መጽሓፍ ንኣቡነ ኣብርሃ ብከምዚ ዚስዕብ ይገልጽዎም፤ "ኣቡነ ኣብርሃ ፍራንስዋ ብህይወቶም መንፈሳዊ፡ ብኣነባብርኦም ኣብነታዊ ዝዀኑ ንካቶሊካዊት ቤተ-ክርስትያን ኤርትራ ኣብዚ ዘላቶ ደረጃ ንምብጻሕ ጥጡሕ ባይታ ዘንጸፉ ኣቦ ብምዃኖም ፍልጠቶምን መንፈሳውነቶምን ምናኔኦምን ክንወርሶን ክንመሃረሉን ... ይግባእ" ይብል። ኣባ ኪዳነ ኸኣ፡ ነቲ መቕድም ዘዳለዉ ካህን፡ ኣብ መደምደምታ ናይቲ መቕድሞም "ንብፁዕ ኣቦና ቅድስና እምነየሎም፣ ንኣና ከኣ መንፈሶም ይሃበና" ብምባል ይድምድሙ። እንሆ ኸኣ እቲ ተባዕ መንፈሳዊ ቃልሶም ኣብ ተምሃሮኦምን ሰዓብቶምን ሰሪጹ ይርከብ። ካቶሊካውያን ጳጳሳት ኤርትራ ንሃገራዊ ዕርቀ-ሰላም ጸዊዖም ሳልሳይ ፓትርያርክ ኤርትራ ኣብ ናይ ገዛ ማሕዩር ካብ ዝኣትዉ ከባቢ 13 ዓመት መራሕቲ ኣብያተ ክርስትያናት ልዑላውነት ኤርትራ ክኽበር ጸዊዖም ደቂ ሰባት ብታሪኾም'ዮም ዚዝከሩ። እንሆ ኸኣ ታሪኽ ኣቡነ ኣብርሃ ፍራንስዋ ኣብ ሕብረተሰብ ኤርትራ፡ ብሓፈሽኡ፡ ብፍላይ ከኣ ኣብ ማሕበረ-ሰብ ካቶሊካውያን ህያው ኰይኑ ተሪፉ። ኣቡነ ኣብራሃ "መዳርግቲ ዘይርከቦም ኣቦ እዮም" እናበለ እቲ ብዛዕብኦም ዝተጻሕፈ መጽሓፍ ይምስክረሎም። "ኣብ ትሕቲ ዝዀነ ይዅን ሃዋኺ ኵነታት፡ ብጽንዓት ዝተደርዐ መንፈሳዊ መትከልን መርገጽን ዝተሃንጹ ሃዋርያዊ መራሒ" ከም ዝነበሩ፣ "ዝተጓዕዝዎ መስመር ርትዓዊ ፍኖት ብምንባሩ ድማ ወትሩ ከም ምንጪ ምጽንናዕን ሓበንን ናይ ሃገሮም፡ ቤተ-ክርስትያኖምን ህዝቦምን" ኰይኖም፣ ንዝተጋገየ ብመግናሕቲ፡ ንዝደኸመ ብድጋፍ፡ ንዝዓመጸ ዓገብ ብምባል ፍሉጥ'ዮም ነይሮም። ኣቡነ ኣብርሃ ንምእመናኦም ጥራይ ዘይኰነስ ንተራ ሰብ ዝደረኸ ዛንትኦም ጸሚቕካ ኣብ 1-2 ገጻት ኣስፊርካ ምቕራብ ፍትሓዊ ኣይኰነን። ኣፋፍኖት ህይወቶም ንምርዳእ ኣብ ድሕረ-ባይታኦም ምድህሳስ ኣድላዪ'ዩ። እዚ ሓተታ'ዚ ግን ምሉእ ዛንትኦም ስኢሉ ብሕመረታዊ መልክዕ ኮፍ ንምባል ዘይኰነስ ህላዌኦምን ጕዕዞኦምን ትውፊቶምን ንምዝኽኻር ዝዓለመ ጥራይ'ዩ። ድሕረ-ባይታ ኣቡነ ኣብርሃ ፍራንስዋ "ዘመነ ክህነትን ጵጵስናን ኣቡነ ኣብርሃ ኣብቲ ፖለቲካዊ ቅልውላው ኤርትራ ካብ ዝኸፍአ ናብ ዝበኣሰ ዝተሰጋገረሉ ግዜ፡ መግዛእቲ እንግሊዝ፡ ፈደረሽን፡ ስርዓታት ሃጸይ ሃይለስላሴን ደርግን ዝነበርሉ መድርኽ ስለ ዝዀነ፡ እቲ ብድሆን ሕልኽላኽን ብኡ መጠን ዝኸበደ ነይሩ" ብምባል ኣባ ክብረኣብ ሰዓድ ንመእተዊ ዝኸውን ሓባሪ ሕጡበ-ጽሑፍ ኣብ መጽሕፎም ኣስፊሮም። ኣቡነ ኣብርሃ ካብ ኣቦኦም ብላታ ፍራንስዋን ኣዲኦም ወ/ሮ ስላስን ብዕለት 2/4/1918 (ዓ.ም.ፈ.)
